Дэвід Лойд Джордж

Дэвід Лойд Джордж ( і ; , г. Манчэстэр, Вялікабрытанія — ) — брытанскі палітычны і дзяржаўны дзеяч, дыпламат; 53-і прэм'ер-міністр Вялікабрытаніі. Граф Двайфар (1945). Адзіны валіец на пасадзе прэм’ер-міністра і адзіны прэм’ер-міністр, роднай мовай якога не была англійская.

Атрымаў юрыдычную адукацыю. 3 1890 дэпутат палаты абшчын ад Ліберальнай партыі, выступаў супраць англа-бурскай вайны 1899—1902. 3 1905 міністр гандлю, з 1908 міністр фінансаў (на ўзор Германіі правёў у 1908 сацыяльную рэформу — закон аб пенсіі па ўзросце, абавязковае страхаванне ад хвароб і беспрацоўя з 1911), з 1915 міністр ваеннага забеспячэння, у 1916—22 прэм’ер-міністр (у 1916 і ваенны міністр) Вялікабрытаніі. Адзін з галоўных удзельнікаў Парыжскай мірнай канферэнцыі 1919—20 і аўтараў Версальскага мірнага дагавора 1919. Падтрымліваў Грэцыю ў час грэка-турэцкай вайны 1919—22, садзейнічаў заключэнню кампраміснага англа-ірландскага дагавора 1921. Кіраўнік брытанскай дэлегацыі на Генуэзскай канферэнцыі 1922. У 1926—31 лідар Ліберальнай партыі. Пасля прыходу да ўлады ў Германіі А. Гітлера (1933) выступаў у яго падтрымку, аднак хутка зразумеў сваю памылку. У 1945 член палаты лордаў.

 Крыніцы 

 Літаратура 


Катэгорыя:Прэм’ер-міністры Вялікабрытаніі
Катэгорыя:Дыпламаты Вялікабрытаніі
Катэгорыя:Постаці ўэльскай палітыкі
Катэгорыя:Постаці баптызму
Катэгорыя:Члены Ліберальнай партыі Вялікабрытаніі
Катэгорыя:Мемуарысты Вялікабрытаніі